Chris Martin

Christopher Anthony John Martin (født 1977) er hovedsangeren i gruppen Coldplay.

Han ble født i Exeter i Devon i England, og gikk på Sherborne School etterfulgt av University College London, hvor han tok en bachelorgrad i Ancient World Studies. Hans mor er lærer og hans far bokholder. Han giftet seg med skuespiller Gwyneth Paltrow 5. desember 2003. Deres datter, Apple Blythe Alison Martin, ble født 14. mai 2004. De har også en sønn, Moses Martin.

Som soloartist har Martin skrevet sanger for en mengde band, inkludert «Gravity» (Embrace) og «See It In A Boy's Eyes» (Jamelia).  Martin har også samarbeidet med artister som Kanye West, Ron Sexsmith, Faultline, The Streets, Ian McCulloch, Jay-Z og Nelly Furtado.

Martin har vært spesielt engasjert i spørsmål om rettferdig handel. Han har hatt mange oppdrag for veldedighets­organisasjonen Oxfams Make Trade Fair-kampanje. Han dro personlig til Ghana og Haiti for å studere effektene av urettferdig handel. På scenen har han ofte ordene «make trade fair.com» eller lignende skrevet på venstre hånd.

Martin har vært noe aktiv i politikk. Han var kritisk til president George W. Bush og  Irak-krigen. Martin støttet offentlig den demokratiske presidentkandidaten John Kerry, mest merkbart under sin takketale da han i 2004 mottok Grammy-prisen for singelen som ble lansert samme år, Clocks. Chris Martin er bosatt både i New York og London.

 Utstyrsliste 
På A Rush of Blood to the Head Tour:

Forsterkere
 2 x Fender 'Hotrod' DeVille Combos

Gitarer
 Martin Acoustics
 Fender Telecaster Deluxe x 2
 Rickenbacker 360 12 String
 Gibson 335

Pedaler
 Boss DDL
 Boss TU2

Pianoer
 Yamaha GT20 Piano
 Kawai MP9000

 Referanser 

 Eksterne lenker  



 Chris Martin og Make Trade Fair
 Coldplayzone.it – Italian site

Kategori:Engelske sangere
Kategori:Engelske pianister
Kategori:Engelske gitarister
Kategori:Personer fra Exeter